b'\n_START_ARTICLE_\nSusanna Ruotsalainen\n_START_PARAGRAPH_\nSusanna Ruotsalainen (s. 25. lokakuuta 1973 Uppsala, Ruotsi) on suomalainen markkinoija ja br\xc3\xa4nd\xc3\xa4\xc3\xa4j\xc3\xa4 ja entinen SM-tason lentopalloilija. Suurelle yleis\xc3\xb6lle Ruotsalainen tuli tunnetuksi ollessaan Diili-tv-ohjelman kilpailijana vuonna 2010. H\xc3\xa4n oli my\xc3\xb6s yksi kilpailija Viidakon t\xc3\xa4ht\xc3\xb6set -ohjelman ensimm\xc3\xa4isell\xc3\xa4 tuotantokaudella, jossa h\xc3\xa4n sijoittui toiseksi. H\xc3\xa4n on kilpaillut my\xc3\xb6s vuoden 2005 Suuri Seikkailu-tv-ohjelmassa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nRuotsalainen seurusteli syksyst\xc3\xa4 2010 l\xc3\xa4htien entisen m\xc3\xa4kihypp\xc3\xa4\xc3\xa4j\xc3\xa4n Matti Nyk\xc3\xa4sen kanssa. Pari meni kihloihin tammikuussa 2011 ja he asuivat sittemmin Jyv\xc3\xa4skyl\xc3\xa4ss\xc3\xa4. Ennen Jyv\xc3\xa4skyl\xc3\xa4\xc3\xa4n muuttoa Ruotsalainen asui Helsingin Punavuoressa kuusi vuotta. H\xc3\xa4n hoiti jonkin aikaa my\xc3\xb6s Nyk\xc3\xa4sen keikkoihin ja m\xc3\xa4kihyppyyn liittyneit\xc3\xa4 asioita. Kihlaus purkautui kev\xc3\xa4\xc3\xa4ll\xc3\xa4 2013. Ruotsalainen opiskelee urheilujohtamista maisteriohjelmassa Jyv\xc3\xa4skyl\xc3\xa4ss\xc3\xa4.'